Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 379/10/6606	Lučenec, 30.3.2012
EEČ : 2-47-36-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako matka XXXXX, nar. XXXXX hoci bola podľa právoplatného rozsudku  Okresného súdu v Lučenci  č.  11P 100/2009 z 18.03.2009 počnúc dňom  19.04.2010 povinná platiť výživné na syna mesačne čiastkou 30 % zo sumy životného minima vždy mesačne predom do 20-teho dňa toho ktorého mesiaca k rukám starej matky dieťaťa XXXXX, nar. XXXXX z Fiľakova takto uloženú povinnosť vo Fiľakove a inde riadne neplnila a za obdobie od 01.04.2009 do 31.03.2012 dlhovala na výživnom celkom 916,32 €  
Právna veta:
lebo zanikla trestnosť činu
Odôvodnenie:
Poverený policajt OO PZ v Lučenci uznesením zo dňa 20.05.2010 pod č. ORP-884/1-OSV-LC-2010 začal trestné stíhanie a zároveň vzniesol obvinenie XXXXX, nar. XXXXX pre prečin zanedbania povinnej výživy podľa §  207 odsek 1  Trestného zákona, ktorý mal spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený policajt OO PZ v Lučenci po ukončení skráteného vyšetrovania predložil dňa 29.03.2012 na okresnú prokuratúru návrh na zastavenie trestného stíhania z 27.03.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvinenej XXXXX  z 21.03.2012 zistil, že táto postupne jednak peňažnými poukazmi a jednak osobne naposledy dňa 20.03.2012 vyplatila celú dlžnú sumu výživného vo výške 916,32 €. 
Vyplatenie dlžnej sumy výživného potvrdila vo svojej výpovedi aj svedkyňa - poškodená XXXXX vo výpovedi dňa 21.03.2012 tak, že povinná jej dcéra XXXXX jej postupne naposledy dňa 20.03.2012 osobne vyplatila celú dlžnú sumu výživného vo výške 916,32 €, ďalej uviedla, že napriek tomu, že dcéra výživné neplatila, jej ako starej matke zverené dieťa vnuk XXXXX núdzou netrpel. Vyplatenie dlžnej sumy výživného čiastočne vyplýva z pripojených poštových poukazov.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinená XXXXX splnila vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor